TNN, અમદાવાદઃ શહેરમાંથી 14મી તારીખે શનિવારે 141મી રથયાત્રા નીકળવાની છે તે પહેલા શહેરમાંથી દેશી બનાવટના બોમ્બ અને પિસ્તોલ ઝડપાયા છે. મંગળવારે રાત્રે ગોમતીપુર પોલીસે હાથ ધરેલા ઓપરેશનમાં ક્રુડ બોમ્બ, 12 પાઈપ બોમ્બ અને દેશી બનાવટની પિસ્તોલ સાથે કેરોસિન ભરેલી બોટલ એક ઘરની છત પરથી મળી આવ્યા છે. ગુડ્ડુ નામના શખસના ઘરની છત પરથી આ ઘાતક સામાન મળ્યો છે જેનું નામ પોલીસ ચોપડે બુટ્લેગર તરીકે નોંધાયેલું છે.